ทานยาคุมฉุกเฉินเมื่อ3ธ.ค แล้วไม่เคยมีอะไรกับแฟนอีกเลย พอ30ธ.ค มามีอะไรกันแต่หลั่งนอก สามารถทานยาคุมฉุกเฉินอีกได้ไหม และมีโอกาสท้องไหมคะ
สวัสดีค่ะ ยาคุมฉุกเฉินคือยาคุมกำเนิดชนิดที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดหลังการใช้ยา ควรจะต้องยืนยันการตั้งครรภ์ร่วมด้วย และการใช้ยาคุมฉุกเฉินมีประสิทธิภาพต่ำกว่ายาคุมแบบปกติ และไม่ควรใช้บ่อยๆสามารถใช้ยาซ้ำเข้าไปอีกได้ แต่การใช้ยาเกิน 1 ครั้งในรอบเดือน ก็อาจจะลดประสิทธิภาพลงไปได้บ้าง หลังจากนี้สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลัง และการมีเพศสัมพันธ์ในครั้งต่อไปควรใส่ถุงยางอนามัยป้องกันเอาไว้ หรือใช้ยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน